tadvaí bahuláṃ str̥ṇīyādítyāhuḥ yátra vā́ asyaí bahulátamā óṣadhayastádasyā upajīvanī́yatamaṃ tásmādbahuláṃ str̥ṇīyādíti tadvai tádāhartáryevā́dhi trivr̥̀tstr̥ṇāti trivr̥ddhí yajñó 'tho ápi pravárhaṃ str̥ṇīyātstr̥ṇánti barhírānuṣagíti tŕ̥ṣiṇābhyánūktamádharamūlaṃ str̥ṇātyádharamūlā iva hī̀mā́ asyā́m pr̥thivyāmóṣadhayaḥ prátiṣṭhitāstásmādádharamūlaṃ str̥ṇāti